Arhont (gnosticizam)
<s>Gnostici su verovali u postojanje zlih arhonata (vladara) u kosmosu, koji porobljavaju duhovni svet.</s><s>Ovo je bilo jedno od ključnih verovanja gnostika, koji su vlastitu duhovnu prirodu definirali u suprotnosti s pojmom vlasti koja porobljava.</s>

<s>Suprotstavljeni vladarima tame su sinovi svetlosti.</s><s>Unutar zlog svijeta ipak postoji nada, jer će njihova duhovna priroda biti trajnija od arhontske, a njihova nebeska sudbina slavnija.</s><s>Vladari će na kraju nestati, a gnostici, djeca svjetlosti, spoznat će i slaviti Oca.</s>

<s>Pojam arhonata, u smislu vladara tame, pominje se i u Novom zavetu. apostol Pavle je govorio da „naš rat nije s krvlju i telom, nego s poglavarima i vlastima, i s vladarima tame ovog sveta, s duhovima pakosti ispod neba".</s>

<s>Stvaranje i porobljenje</s>

<s>Prema Stvarnosti vladara, Samael, „bog slepih" hebrejske biblije i njegovi „vladari tame", a ne pravi Bog, stvaraju Adamovo telo, „stavljaju ga u vrt Edenski, da ga radi i da ga čuva", a zatim ga uspavljuju i od njegovog rebra prave mu ženskog partnera.</s><s>Isti vladari zabranjuju Adamu da jede voće s Drveta znanja, da mu ono ne otvori oči za istinu, jer su bili ljubomorni i želeli da njime vladaju.</s><s>Kada su im se Adam i Eva, kojima je pomogla zmija podučavateljica, usprotivili, vladari su prokleli ženu i zmiju, i isterali Adama i Evu iz raja.</s><s>Štaviše, bacili su čovečanstvo u veliku zabunu i život ispunjen argatovanjem, dirinčenjem, kako ljudi zauzeti svetskim poslovima, ne bi imali prilike da se posvete svetom duhu.</s><s>Prema gnosticima, ljudska situacija - rad, brak i rađanje dece - nije dar božanskog blagoslova, već znak ropstva kosmičkim vladarima, koje ljudskim bićima onemogućuju oslobođenje.</s>

<s>Tajna knjiga Jovanova navodi da zli arhonti smještaju čovjeka u materijalno tijelo kako bi ga držali zatočenim, te stvaraju ženu i spolnu žudnju kako bi se božansko u njemu raspršilo i otežalo mu bijeg.</s><s>Glavni vladar Yaldabaoth sa arhontima vrši napade na Adama i Evu i tjera ih iz raja.</s><s>Najpre glavni vladar „zavodi [Evu] ... začevši joj dva sina", Kaina i Avelja.</s><s>Tako se od tog vremena „polni odnos vrši do dana današnjeg, zbog glavnog vladara", koji je u Evu „usadio polni prohtev".</s><s>Glavni vladar „šalje svoje anđele ljudskim kćerima" (videti Postanje 6: 2) da se s njima pare, rađaju decu i žive zajedno; da ih nauče kako da kopaju zlato, srebro, gvožđe i bakar.</s><s>Tako arhonti drže ljude pod svojom vlašću i bacaju ljude koji ih slede u veliku zabunu.</s><s>Ljudi doživljavaju starost ne znajući za radost; umiru ne mogavši da saznaju istinu i spoznaju Boga.</s><s>I tako su oni porobili celu vasionu, od osnivanja sveta do danas.</s>

<s>Dolazak spasitelja</s>

<s>Konačno dolazi Hristos, iz plerome, da spasi čovječanstvo, podsjećajući ljude na njihovo nebesko porijeklo.</s><s>On prolazi kroz sedam nebesa tako da to arhonti ne vide.</s><s>Samo se oni koji imaju znanje i koji žive asketskim životom mogu vratiti u kraljevstvo svjetlosti.</s><s>Izbavljene duše ne bivaju ponovo gurnute u telo.</s>

<s>Prema Svedočanstvu istine, većina hrišćana se, budući obmanuti, ne mole Bogu već natprirodnim „vladarima" (arhontima).</s><s>Ovaj gnostički spis čak tvrdi da je Bog kome se većina hrišćana moli, Bog hebrejske Biblije, u stvari poglavar palih anđela, od čije je tiranije Hrist došao da oslobodi čovečanstvo.</s>

<s>Izvori</s>

<s>Vidi još 
 Demijurg
 Gnosticizam</s>

<s>Gnosticizam
Filozofska terminologija</s>

